Na temelju članka 109. stavka 4. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), članka 37. Statuta Grada Šibenika ("Službeni glasnik Grada Šibenika" broj 2/21) i Odluke o izradi VIII. Izmjena i dopuna Prostornog plana uređenja Grada Šibenika ("Službeni glasnik Grada Šibenika" broj 10/23) Gradsko vijeće Grada Šibenika, po pribavljenoj suglasnosti Ministarstva graditeljstva i prostornog uređenja, KLASA: 350-02/25-14/1, URBROJ: 531-08-1-3-25-2 od 14. veljače 2025. godine na 25. sjednici održanoj 26. veljače 2025. godine donijelo je

**ODLUKU**

**o donošenju VIII. Izmjena i dopuna**

**Prostornog plana uređenja Grada Šibenika**

1. **OPĆE ODREDBE**

**Glava I.**

 Donose se VIII. Izmjene i dopune Prostornog plana uređenja Grada Šibenika (u nastavku teksta: Plan), što ga je izradila tvrtka Urbanistica d.o.o. iz Zagreba, u koordinaciji s nositeljem izrade Upravnim odjelom za prostorno planiranje i zaštitu okoliša Grada Šibenika.

**Glava II.**

Plan predstavlja elaborat VIII. Izmjena i dopuna Prostornog plana uređenja Grada Šibenika koji sadrži:

I. TEKSTUALNI DIO,

III. OBRAZLOŽENJE.

**Glava III.**

 Elaborat Plana iz glave II. sastavni je dio ove Odluke.

Sadržajem elaborata Plana iz glave II. odgovarajuće se zamjenjuju dijelovi Prostornog plana uređenja Grada Šibenika ("Službeni vjesnik Šibensko-kninske županije", broj 3/03, 9/03-ispravak i 11/07, "Službeni glasnik Grada Šibenika", broj 5/12, 09/13, 08/15, 09/17 i 02/18-pročišćeni tekst).

**II. ODREDBE ZA PROVEDBU**

## Članak 1.

1. U članku 82. iza stavka 9. dodaje se stavak 10. koji glasi:

„(10) Iznimno, unutar izdvojenog građevinskog područja gospodarske namjene Podi, uz navedene poslovne djelatnosti iz 1. stavka ovog članka, dopušten je smještaj građevina sportsko-rekreacijskih djelatnosti.“

## Članak 2.

1. U članku 85. stavku 1. na kraju podstavka 5. dodaje se rečenica koja glasi:

„Iznimno, unutar izdvojenog građevinskog područja gospodarske namjene Podi kod smještaja građevina sportsko-rekreacijske namjene, dopušta se veći koeficijent izgrađenosti građevne čestice nadzemno (Kig nadzemno), ali ne veći od 0,5, te se dopušta manji koeficijent izgrađenosti građevne čestice (Kig), no ne manji od 0,01,“.

**III. PRIJELAZNE I ZAVRŠNE ODREDBE**

**Glava IV.**

 Plan je izrađen u šest (6) elaborata izvornika ovjerenih pečatom Gradskog vijeća Grada Šibenika i potpisanih od predsjednika Gradskog vijeća Grada Šibenika.

 Elaborat izvornika čuva se u pismohrani:

- Gradskog vijeća Grada Šibenika,

- Upravnog odjela za prostorno planiranje i zaštitu okoliša Grada Šibenika

Elaborat izvornika dostavlja se:

- nadležnom upravnom tijelu za provođenje Plana,

- JU Zavodu za prostorno uređenje Šibensko-kninske županije,

- Ministarstvu prostornog uređenja, graditeljstva i državne imovine, Upravi za prostorno uređenje i dozvole državnog značaja,

- Ministarstvu prostornog uređenja, graditeljstva i državne imovine, Zavodu za prostorni razvoj.

**Glava V.**

 Ova Odluka stupa na snagu osmog dana od dana objave u "Službenom glasniku Grada Šibenika".

KLASA: 350-02/23-01/50

|  |
| --- |
|  |
|  |

URBROJ: 2182-1-04/1-25/59

Šibenik, 26. veljače 2025.godine

**GRADSKO VIJEĆE GRADA ŠIBENIKA**

PREDSJEDNIK

 dr.sc. Dragan Zlatović,v.r.